Andijon viloyati Jalaquduq tumanidagi 1-sonli maktabning to‘qqizinchi sinf o‘quvchisi Maftuna Mahmudjonova Venetsiyadagi "Orfey Italiyada" musiqa festivalining ikkinchi darajali diplomini qo‘lga kiritdi. Maftuna Mahmudjonova Italiyadagi tanlovga yo‘llanmani "Rus madaniyati sarchashmalari" xalqaro festivalida qo‘lga kiritgan edi. U Moskvada bo‘lib o‘tgan ushbu festivalda Yevropa, Osiyo, MDH mamlakatlari vakillari orasida uchinchi o‘rinni egallagandi.